Gummi ayiqchalari
Gummi ayiqchalari (inglizcha: Adventures of the Gummi Bears — „Gummi ayiqlarining sarguzashtlari“) ilk marotaba 1985-yildan 1991-yilga qadar AQShda efirga uzatilgan Amerika animatsion teleserialidir. Multserial Walt Disney Television studiyasining ilk animatsion mahsuloti boʻlib, multserial gʻoyasi marmeladli ayiqlar konfetidan ilhomlangan; aniqrogʻi, Disney bosh direktori Michael Eisner bir kuni oʻgʻli undan marmeladli ayiqlar konfetini soʻraganida, bundan ilhomlanib, multserialni ishlab chiqarishga kirishadi. Multserial premyerasi 1985-yil 14-sentabrda NBC telekanalida boʻlib oʻtdi va bu telekanalda multserialning toʻrt fasli efirga uzatildi. Keyinchalik, 1989-yildan 1990-yilgacha multserial ABC telekanali orqali efirga uzatildi (The New Adventures of Winnie the Pooh multseriali bilan birgalikda Gummi Bears-Winnie the Pooh Hour (Gummi ayiqchalari-Momiqvoy Soati) oʻlaroq efirga uzatildi).